पहली ऐसे लोगों की श्रेणी है, जो किसी हार्मोनल असंतुलन के कारण लड़कियों के परिधानों की ओर आकर्षित होते हैं। बाद में इन लोगों में शारीरिक बदलाव आने लगते हैं और ये अपना जेंडर बदलवा लेते हैं। ऐसे लोगों में बॉबी डार्लिग जैसे लोग हैं। दूसरा, ऐसे लोग, जो अभिनय करते समय स्त्री रूप में दिखाई पड़ते हैं, जैसे फिल्मों में, विज्ञापनों में या फिर रंगमंच पर। इनके साथ कोई हार्मोनल समस्या नहीं होती। तीसरे ऐसे लोग हैं, जिन्होंने क्रॉस ड्रेसिंग को स्टाइल ही बना लिया है। इनमें आज का युवा शामिल है। ये लोग प्रयोग के लिए और फैशन के लिए ही क्रॉस ड्रेसिंग का इस्तेमाल करते हैं। ऐसे युवा केवल लड़कियों के परिधानों के प्रति ही आकर्षित नहीं होते, बल्कि उन्हीं की तरह कानों को छिदवाना, लंबी चोटी रखना भी इन्हें खूब सुहाता है। लेकिन ये लोग किसी भी तरह से स्त्रीयोचित नहीं होते।